PMIndiaData/PMIndiaSum huggingface dataset:
ജനീവയിലെ ഐക്യരാഷ്ട്രസഭാ ഓഫീസായ പാലെയ് ഡെ നേഷന്‍സില്‍ ഉപയോഗിക്കാനുള്ള ‘വേ ഫൈന്‍ഡിങ് ആപ്ലിക്കേഷന്‍’ സംബന്ധിച്ച് ഇന്ത്യയും ഐക്യരാഷ്ട്രസഭയും തമ്മിലുള്ള കരാറിനു കേന്ദ്രമന്ത്രിസഭയുടെ അംഗീകാരം

ജനീവയിലെ ഐക്യരാഷ്ട്രസഭാ ഓഫീസായ പാലെയ് ഡെ നേഷന്‍സില്‍ ഉപയോഗിക്കാനുള്ള ‘വേ ഫൈന്‍ഡിങ് ആപ്ലിക്കേഷന്‍’ സംബന്ധിച്ച് ഇന്ത്യാ ഗവണ്‍മെന്റും ഐക്യരാഷ്ട്രസഭയും തമ്മില്‍ കരാര്‍ ഒപ്പിടുന്നതിനുള്ള നിര്‍ദേശത്തിനു പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭയുടെ അനുമതി. 1945ല്‍ സ്ഥാപിതമായ അന്താരാഷ്ട്ര സംഘടനയാണ് ഐക്യരാഷ്ട്രസഭ (യുഎന്‍). നിലവില്‍ 193 അംഗരാജ്യങ്ങളാണുള്ളത്. ഇന്ത്യ ഐക്യരാഷ്ട്രസഭയുടെ സ്ഥാപക അംഗമാണ്. അഞ്ചുകെട്ടിടങ്ങളും 21 നിലകളും അടങ്ങുന്ന ഐക്യരാഷ്ട്ര സഭയുടെ ജനീവ ഓഫീസ് (യുഎന്‍ഒജി) ചരിത്രപ്രസിദ്ധമായ പാലെയ് ഡെ നേഷന്‍സിലാണ് സ്ഥിതിചെയ്യുന്നത്. വിവിധ യോഗങ്ങളിലും സമ്മേളനങ്ങളിലും പങ്കെടുക്കാന്‍ ധാരാളം പ്രതിനിധികളും പൗരസമൂഹ അംഗങ്ങളും പൊതുജനങ്ങളും യുഎന്‍ഒജി സന്ദര്‍ശിക്കാറുണ്ട്. കെട്ടിടങ്ങളുടെ സങ്കീര്‍ണതയും ബൃഹദ് പങ്കാളിത്തവും കണക്കിലെടുത്ത്, എല്ലാ സുരക്ഷാ കാഴ്ചപ്പാടുകളും പാലിച്ചു സന്ദര്‍ശകര്‍ക്കും മറ്റു പ്രതിനിധികള്‍ക്കും ക്യാമ്പസില്‍ വഴി കണ്ടെത്താന്‍ സഹായിക്കുന്ന നാവിഗേഷന്‍ ആപ്ലിക്കേഷന്റെ ആവശ്യകത നിലവിലുണ്ട്. ഗ്ലോബല്‍ പൊസിഷനിങ് സിസ്റ്റം (ജിപിഎസ്) അടിസ്ഥാനമാക്കിയുള്ള ആപ്പുകള്‍ വിശാലമായ ഇടത്തു പ്രവര്‍ത്തിക്കുമ്പോള്‍, കൂടുതല്‍ കൃത്യമായ ഇന്‍-ബില്‍ഡിങ് നാവിഗേഷന്‍ ആപ്പ് മുറിയും ഓഫീസുകളും കണ്ടെത്താന്‍ സന്ദര്‍ശകരെ സഹായിക്കും. ‘വേ ഫൈന്‍ഡിങ് ആപ്ലിക്കേഷന്‍’ വികസന പദ്ധതി, 2020ല്‍ യുഎന്നിന്റെ 75-ാം വാര്‍ഷികത്തോടനുബന്ധിച്ച് ഇന്ത്യാ ഗവണ്‍മെന്റ് യുഎന്നിന് നല്‍കുന്ന സംഭാവനയായാണു വിഭാവനം ചെയ്തിട്ടുള്ളത്. ആപ്പിന്റെ വികസനത്തിനും പരിപാലനത്തിനുമുള്ള സാമ്പത്തിക ഉള്‍പ്പെടുത്തല്‍ ഏകദേശം 2 ദശലക്ഷം ഡോളറാണ്. യുഎന്‍ഒജിയുടെ പാലെയ് ഡെ നേഷന്‍സ് പരിസരത്ത് നാവിഗേഷന്‍ സുഗമമാക്കുന്നതിന് സോഫ്റ്റ്‌വെയർ അധിഷ്ഠിത ‘വേ ഫൈന്‍ഡിങ് ആപ്ലിക്കേഷന്റെ’ വികസനവും പരിപാലനവും ഈ പദ്ധതിയില്‍ അടങ്ങിയിരിക്കുന്നു. യുഎന്‍ഒജിയുടെ അഞ്ചു കെട്ടിടങ്ങളിലായി പരന്നുകിടക്കുന്ന 21 നിലകള്‍ക്കുള്ളില്‍ ഓരോ കേന്ദ്രത്തിലേക്കും എത്താനുള്ള വഴി കണ്ടെത്താന്‍ ഈ ആപ്ലിക്കേഷന്‍ ഉപയോക്താക്കളെ പ്രാപ്തരാക്കും. ഇന്റര്‍നെറ്റ് കണക്ഷനുള്ള ആന്‍ഡ്രോയ്ഡ്, ഐഒഎസ് ഉപകരണങ്ങളില്‍ ആപ്പ് പ്രവര്‍ത്തിക്കും. കേന്ദ്ര ഗവണ്‍ഗെമന്റിന്റെ ടെലികമ്മ്യൂണിക്കേഷന്‍സ് വകുപ്പിന്റെ (ഡിഒടി) സ്വയംഭരണ ടെലികോം ഗവേഷണ വികസന കേന്ദ്രമായ സെന്റര്‍ ഫോര്‍ ഡെവലപ്മെന്റ് ഓഫ് ടെലിമാറ്റിക്സിനെ(സി-ഡോട്ട്)യാണ് ആപ്പിന്റെ വികസനത്തിനായി ചുമതലപ്പെടുത്തിയിട്ടുള്ളത്. ഐക്യരാഷ്ട്രസഭയ്ക്ക് ഇന്ത്യാ ഗവണ്‍മെന്റിന്റെ നിര്‍ണായക സംഭാവനയാണ് ഈ പദ്ധതി. ഇത് ഇന്ത്യയുടെ സാങ്കേതിക വൈദഗ്ധ്യം ഉയര്‍ത്തിക്കാട്ടുക മാത്രമല്ല, ഐക്യരാഷ്ട്രതലവേദികളില്‍ രാജ്യത്തിന്റെ യശസ്സ് വര്‍ദ്ധിപ്പിക്കുകയും ചെയ്യും. ആപ്പ് യുഎന്നില്‍ ഇന്ത്യയുടെ സാന്നിധ്യം അറിയിക്കുകയും ശക്തമായ സോഫ്റ്റ്‌വെയർ സാങ്കേതിക വൈദഗ്ധ്യത്തിന്റെ രൂപത്തില്‍ അതിന്റെ സോഫ്റ്റ് പവര്‍ പ്രദര്‍ശിപ്പിക്കുകയും ചെയ്യും. ലോകമെമ്പാടുമുള്ളവരുടെ മൊബൈലുകളില്‍ ഒരു 'മെയ്ഡ് ഇന്‍ ഇന്ത്യ' ആപ്പ് എത്തുന്നതിനും ഇതു കാരണമാകും.
കഴിഞ്ഞ മാസത്തെ മൻ കി ബാത്ത് പതിപ്പിന്റെ  പ്രധാന പ്രമേയങ്ങൾ ഉൾക്കൊള്ളുന്ന ഇ-ബുക്ക് പ്രധാനമന്ത്രി പങ്കുവെച്ചു

കഴിഞ്ഞ മാസത്തെ മൻ കി ബാത്ത് പതിപ്പിന്റെ പ്രധാന പ്രമേയങ്ങളും ജീവിതത്തിന്റെ വിവിധ തുറകളിലുള്ള പ്രമുഖർ എഴുതിയ ഉൾക്കാഴ്ചയുള്ള ലേഖനങ്ങളും ഉൾക്കൊള്ളുന്ന ഒരു ഇ-ബുക്ക് പ്രധാനമന്ത്രി ശ്രീ നരേന്ദ്ര മോദി പങ്കിട്ടു. പ്രധാനമന്ത്രി ട്വീറ്റ് ചെയ്തു; "കഴിഞ്ഞ മാസത്തെ #MannKiBaat പതിപ്പിൽ ഉൾപ്പെടുത്തിയിരിക്കുന്ന പ്രധാന പ്രമേയങ്ങളും ജീവിതത്തിന്റെ വിവിധ മേഖലകളിൽ നിന്നുള്ള പ്രമുഖർ എഴുതിയ ഉൾക്കാഴ്ചയുള്ള ലേഖനങ്ങളും ഉൾക്കൊള്ളുന്ന രസകരമായ ഒരു ഇ-ബുക്ക് ഇതാ." –ND–
പഞ്ചായത്തീ രാജ് ദിനമായ നാളെ  രാഷ്ട്രീയ ഗ്രാമീണ സ്വരാജ് യഞ്ജത്തിന്                              പ്രധാനമന്ത്രി  മധ്യപ്രദേശില്‍ തുടക്കം കുറിക്കും

ദേശീയ പഞ്ചായത്തീ രാജ് ദിനമായ നാളെ (2018 ഏപ്രില്‍ 24) പ്രധാനമന്ത്രി ശ്രീ. നരേന്ദ്ര മോദി മധ്യ പ്രദേശിലെ മാണ്ട്‌ല സന്ദര്‍ശിക്കും. അവിടെ അദ്ദേഹം ഒരു പൊതു സമ്മേളനത്തില്‍ രാഷ്ട്രീയ ഗ്രാമീണ സ്വരാജ് യഞ്ജം ഉദ്ഘാടനം ചെയ്യും. രാജ്യത്തെമ്പാടും നിന്നുള്ള പഞ്ചായത്തീ രാജ് പ്രതിനിധികളെ അദ്ദേഹം അഭിസംബോധനയും ചെയ്യും. അടുത്ത 5 വര്‍ഷം കൊണ്ട് ആദിവാസികളുടെ സമഗ്ര വികസനത്തിനുള്ള പദ്ധതിയുടെ രൂപരേഖയും പ്രധാനമന്ത്രി പുറത്തിറക്കും. മാണ്ട്‌ല ജില്ലയിലെ മാനേരിയില്‍ ഇന്ത്യന്‍ ഓയില്‍ കോര്‍പ്പറേഷന്റെ ഒരു ദ്രവീകൃത പെട്രോളിയം വാതക ബോട്ട്‌ലിങ്ങ് പ്ലാന്റിന് തറക്കല്ലിട്ടുകൊണ്ടുള്ള ഫലകവും അദ്ദേഹം അനാവരണം ചെയ്യും. തദ്ദേശ ഭരണ ഡയറക്ടറിയുടെ പ്രകാശനവും അദ്ദേഹം നിര്‍വഹിക്കും. സംശുദ്ധവും, ആരോഗ്യപൂര്‍ണവും, വൈദ്യുതീകരിച്ചതുമായ ഒരു ഇന്ത്യയെന്ന ഗവണ്‍മെന്റിന്റെ പ്രതിബദ്ധത പാലിച്ച 100 ശതമാനം പുകയില്ലാത്ത അടുക്കളകള്‍, ഇന്ദ്രധനുഷ് ദൗത്യത്തിന് കീഴില്‍ 100 ശതമാനം പ്രതിരോധ കുത്തിവയ്പ്പ് , സൗഭാഗ്യ പദ്ധതിക്ക് കീഴില്‍ 100 ശതമാനം വൈദ്യുതീകരണം എന്നിവ കൈവരിച്ച ഗ്രമങ്ങളിലെ ഗ്രാമ മുഖ്യന്‍മാരെ പ്രധാനമന്ത്രി ആദരിക്കും. സര്‍വ്വ ശ്രേഷ്ട പഞ്ചായത്ത് പുരസ്‌കാരം പദ്ധതിക്ക് കീഴില്‍ ഗ്രാമ പഞ്ചായത്ത് വികസന പുരസ്‌കാരം, രാഷ്ട്രീയ ഇ-പഞ്ചായത്ത് പുരസ്‌കാരം എന്നിവ നേടിയവരെയും തദസവരത്തില്‍ ആദരിക്കും. പ്രധാനമന്ത്രി പിന്നീട് മധ്യ പ്രദേശിലെ വികസനം കാംക്ഷിക്കുന്ന ജില്ലകളിലെ കളക്ടര്‍മാരുമായി ആശയസംവാദം നടത്തും.
ജൂലൈ 22ന് നടക്കുന്ന ‘ഇന്ത്യ ഐഡിയാസ് സമ്മിറ്റിൽ പ്രധാനമന്ത്രിമുഖ്യപ്രഭാഷണം നടത്തും

ജൂലൈ 22ന് നടക്കുന്ന ഇന്ത്യ ഐഡിയാസ് സമ്മിറ്റിൽ പ്രധാനമന്ത്രി ശ്രീ. നരേന്ദ്ര മോദി മുഖ്യ പ്രഭാഷണം നടത്തും. യുഎസ്-ഇന്ത്യ ബിസിനസ് കൗണ്‍സിലാണ് ഉച്ചകോടിയുടെ ആതിഥേയര്‍. കൗണ്‍സിലിനു രൂപം നല്‍കിയതിന്റെ 45ാം വാര്‍ഷികാഘോഷവേളയിലാണ് ഉച്ചകോടി നടത്തുന്നത്. ‘മികച്ച ഭാവി കെട്ടിപ്പടുക്കുക’ എന്നതാണ് ഈ വര്‍ഷത്തെ ഉച്ചകോടിയുടെ പ്രമേയം. വെര്‍ച്വല്‍ ഉച്ചകോടിയില്‍ ഇന്ത്യ-യുഎസ് നയതന്ത്രജ്ഞര്‍, ഉന്നത ഉദ്യോഗസ്ഥര്‍, വ്യവസായമേഖലയില്‍ നിന്നും സമൂഹത്തിലെ വിവിധതുറകളില്‍ നിന്നുമുള്ള ചിന്തകര്‍ തുടങ്ങിയവര്‍ പങ്കെടുക്കും. കേന്ദ്ര വിദേശകാര്യ മന്ത്രി ഡോ. എസ്. ജയ്ശങ്കര്‍, യുഎസ് സ്റ്റേറ്റ്‌ സെക്രട്ടറി മൈക്ക് പോംപിയോ, വിര്‍ജീനിയ സെനറ്ററും സെനറ്റ് ഇന്ത്യ കോക്കസിന്റെ സഹ അധ്യക്ഷനുമായ മാര്‍ക്ക് വാര്‍ണര്‍, ഐക്യരാഷ്ട്രസഭയിലെ മുന്‍ യുഎസ് അംബാസഡര്‍ നിക്കി ഹേലി തുടങ്ങിയവരും സംസാരിക്കും. ഇന്ത്യ-യുഎസ് സഹകരണം, മഹാമാരിക്കുശേഷമുള്ള ലോകത്ത് ഇരുരാജ്യങ്ങളും തമ്മിലുള്ള ബന്ധത്തിന്റെ ഭാവി തുടങ്ങിയ വിഷയങ്ങളില്‍ ഉച്ചകോടിയില്‍ ചര്‍ച്ചകള്‍ നടക്കും.
ഇരട്ട നികുതി ചുമത്തല്‍ ഒഴിവാക്കാന്‍ ഉടമ്പടി

അന്താരാഷ്ട്ര വ്യോമഗതാഗതത്തില്‍ നിന്നുള്ള വരുമാനത്തിന്മേല്‍ ഇരട്ട നികുതി ഒഴിവാക്കുന്നതിന് ഇന്ത്യയും മാലദ്വീപും തമ്മിലുള്ള കരാര്‍ ഒപ്പ് വയ്ക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. കരാറനുസരിച്ച് വിമാന കമ്പനി ഏതു രാജ്യത്തിന്റേതാണോ ആ രാജ്യത്തിന് മാത്രമായിരിക്കും നികുതി ചുമത്താന്‍ അധികാരം.
ഇന്ത്യ-ബംഗ്ലാദേശ് സഞ്ചാരനൗക സര്‍വീസിന് അംഗീകാരം

ഇന്ത്യയും ബംഗ്ലാദേശും തമ്മിലുള്ള തീരദേശ അംഗീകൃത ജലമാര്‍ഗ്ഗങ്ങളിലൂടെ സാധാരണയാത്രക്കാര്‍ക്കും വിനോദസഞ്ചാരികള്‍ക്കും വേണ്ട സഞ്ചാരനൗക സംവിധാനം ഒരുക്കുന്നതിന് ബംഗ്ലാദേശുമായുള്ള ധാരണാപത്രത്തിന് പ്രധാനമന്ത്രി ശ്രീ: നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഇരുരാജ്യങ്ങളിലെയും ജനങ്ങള്‍ തമ്മിലുള്ള പരസ്പര ബന്ധവും സഹകരണവും വര്‍ദ്ധിപ്പിക്കുന്നതിനും സാമ്പത്തിക, സാമൂഹിക, സാംസ്‌കാരിക പുരോഗതിയ്ക്കും ധാരണാപത്രം സഹായിക്കും. ഇന്ത്യയിലെയും ബംഗ്ലാദേശിലെയും ജനങ്ങളുടെ തൊഴിലവസരം വര്‍ദ്ധിപ്പിക്കുന്നതിനും ഇത് സഹായിക്കും.
പശ്ചിമ ബംഗാളില്‍ തിക്കിലും തിരക്കിലുംപ്പെട്ടുണ്ടായ ജീവഹാനിയില്‍ പ്രധാനമന്ത്രി ദുഖം രേഖപ്പെടുത്തി ; 2 ലക്ഷം രൂപ ആശ്വാസ ധനം അനുവദിച്ചു

പശ്ചിമ ബംഗാളില്‍ തിക്കിലും തിരക്കിലുംപ്പെട്ടുണ്ടായ ജീവഹാനിയില്‍ പ്രധാനമന്ത്രി ദുഖം രേഖപ്പെടുത്തി. ദുരന്തത്തില്‍ മരണമടഞ്ഞവരുടെ അവകാശികള്‍ക്ക് 2 ലക്ഷം രൂപ വീതവും, പരിക്കേറ്റവര്‍ക്ക് 50,000 രൂപ വീതവും പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍ നിന്നും അനുവദിച്ചു. ”പശ്ചിമ ബംഗാളില്‍ തിക്കിലും തിരക്കിലുംപ്പെട്ടുണ്ടായ ദുരന്തത്തില്‍ ഒട്ടേറെ ജീവന്‍ നഷ്ടപ്പെടാന്‍ ഇടയായതില്‍ അതിയായി ദുഖിക്കുന്നു. മരണമടഞ്ഞവരുടെ കുടുംബങ്ങളോടൊപ്പമാണ് എന്റെ ചിന്തകള്‍. ദുരന്തത്തില്‍ പരിക്കേറ്റവര്‍ എത്രയും വേഗം സുഖം പ്രാപിക്കട്ടെയെന്ന് പ്രാര്‍ത്ഥിക്കുന്നു,” പ്രധാനമന്ത്രി പറഞ്ഞു.
യുകെ പ്രധാനമന്ത്രിയായി തിരഞ്ഞെടുക്കപ്പെട്ട ഋഷി സുനക്കിനെ പ്രധാനമന്ത്രി അഭിനന്ദിച്ചു

യുണൈറ്റഡ് കിംഗ്ഡത്തിന്റെ അടുത്ത പ്രധാനമന്ത്രിയായതിന് ഋഷി സുനക്കിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു: “ഊഷ്മളമായ അഭിനന്ദനങ്ങൾ ഋഷി സുനക്! നിങ്ങൾ യുകെ പ്രധാനമന്ത്രി ആകുമ്പോൾ, ആഗോള പ്രശ്‌നങ്ങളിൽ ഒരുമിച്ച് പ്രവർത്തിക്കാനും റോഡ്‌മാപ്പ് 2030 നടപ്പിലാക്കാനും ഞാൻ ആഗ്രഹിക്കുന്നു. ഞങ്ങളുടെ ചരിത്രപരമായ ബന്ധങ്ങളെ ഒരു ആധുനിക പങ്കാളിത്തമാക്കി മാറ്റുന്നതിനാൽ യുകെ ഇന്ത്യക്കാരുടെ ‘ജീവനുള്ള പാലത്തിന്’ പ്രത്യേക ദീപാവലി ആശംസകൾ.
സൂഫി പണ്ഡിതന്‍മാരുടെ പ്രതിനിധി സംഘം പ്രധാനമന്ത്രിയെ സന്ദര്‍ശിച്ചു

സൂഫി സന്യാസിമാര്‍ മുന്നോട്ട് വച്ച സന്ദേശം ഇന്ത്യന്‍ ധാര്‍മികതയുടെ അഭിഭാജ്യഘടകമാണെന്നും ഇന്ത്യയില്‍ ബഹുസ്വരതയാര്‍ന്ന ഒരു ബഹു-സംസ്‌കാര സമൂഹം കെട്ടിപ്പടുക്കുന്നതില്‍ അതു ഗണ്യമായ സംഭാവന നല്‍കിയിട്ടുണ്ടെന്നും പ്രധാനമന്ത്രി ശ്രീ. നരേന്ദ്ര മോദി പറഞ്ഞു. രാജ്യത്തിന്റെ വിവിധ ഭാഗങ്ങളില്‍ നിന്നെത്തിയ 40 ഓളം ബറേല്‍വി സൂഫി പണ്ഡിതന്മാരടങ്ങിയ പ്രതിനിധി സംഘത്തോട് സംസാരിക്കുകയയായിരുന്നു പ്രധാനമന്ത്രി. സൂഫിസം നിലവിലുള്ള സ്ഥലങ്ങളിലെല്ലാം തിന്‍മയെ അകറ്റി നിര്‍ത്താന്‍ അത് സഹായിച്ചിട്ടുണ്ടെന്നു പ്രധാനമന്ത്രി പറഞ്ഞു. കേന്ദ്ര ഗവണ്‍മെന്റിന്റെ നൈപുണ്യ വികസന പദ്ധതികള്‍ മുസ്ലീം സമൂഹം പരമാവധി പ്രയോജനപ്പെടുത്തണമെന്ന് പ്രധാനമന്ത്രി ആവശ്യപ്പെട്ടു. വഖഫ് സ്വത്തു സംബന്ധിച്ച് പ്രതിനിധി സംഘം മുന്നോട്ടു വച്ച എല്ലാ ആവശ്യങ്ങളും പരിഗണിക്കുമെന്നു പ്രധാനമന്ത്രി അറിയിച്ചു. സൂഫി സംസ്‌കാരവും സംഗീതവും പ്രചരിപ്പിക്കേണ്ടതിന്റെ ആവശ്യകത പ്രധാനമന്ത്രി എടുത്തു പറഞ്ഞു. ഇസ്ലാമിന്റെ പേരില്‍ അരങ്ങേറുന്ന ഭീകരത ലോക സമാധാനത്തിന് ഭീഷണിയാണെന്നും രാഷ്ട്രീയ, സാമൂഹിക, സാമ്പത്തിക നോട്ടങ്ങള്‍ക്കായി ‘ജിഹാദ്’ ഉപയോഗിക്കുന്ന ശക്തികളെ ഒറ്രഫ്‌ഫെടടുത്തണമെന്നും പ്രതിനിധി സംഘം പ്രധാനമന്ത്രിയോടാവശ്യപ്പെട്ടു.
പ്രധാനമന്ത്രി ചണ്ഡീഗഡും, ഉത്തരാഖണ്ഡും നാളെ സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി ചണ്ഡീഗഡും, ഉത്തരാഖണ്ഡും വെള്ളിയാഴ്ച സന്ദര്‍ശിക്കും. ചണ്ഡീഗഡ് എയര്‍പ്പോര്‍ട്ടില്‍ പുതുതായി നിര്‍മ്മിച്ച സിവില്‍ എയര്‍ ടെര്‍മിനല്‍ പ്രധാനമന്ത്രി ഉദ്ഘാടനം ചെയ്യും. ചണ്ഡീഗഡിലെ ആരോഗ്യവിദ്യാഭ്യാസ ഗവേഷണ സ്ഥാപനത്തിന്റെ 34-ാമത് കോവൊക്കേഷന്‍ ചടങ്ങിലും പ്രധാനമന്ത്രി സംബന്ധിക്കും. ചണ്ഡീഗഡിലെ സെക്ടര്‍ 25-ല്‍ പുതിയ ഭവനപദ്ധതി പ്രധാനമന്ത്രി ഉദ്ഘാടനം ചെയ്യും. പൊതുസമ്മേളനത്തെയും അഭിസംബോധന ചെയ്യും. വൈകീട്ട് ഉത്തരാഗണ്ഡിലെ ഋഷികേശിലുള്ള സ്വാമി ദയാനന്ദ സരസ്വതി ആശ്രമം അദ്ദേഹം സന്ദര്‍ശിക്കും.
ദല്‍ഹി ഹൈക്കോടതിയുടെ അന്‍പതാം വാര്‍ഷികത്തോടനുബന്ധിച്ച് നടന്ന ചടങ്ങില്‍ പ്രധാനമന്ത്രി പങ്കെടുത്തു

ദല്‍ഹി ഹൈക്കോടതി സ്ഥാപിതമായതിന്റെ അന്‍പതാം വാര്‍ഷികത്തോടനുബന്ധിച്ച് നടന്ന ചടങ്ങില്‍ ഇന്ന് പ്രധാനമന്ത്രി ശ്രീ.നരേന്ദ്ര മോദി പങ്കെടുത്തു. കഴിഞ്ഞ അഞ്ച് ദശാബ്ദങ്ങള്‍ക്കിടെ ദല്‍ഹി ഹൈക്കോടതിയുമായി ബന്ധപ്പെട്ട് പ്രവര്‍ത്തിച്ചവരുടെ സംഭാവനകള്‍ക്ക് പ്രധാനമന്ത്രി പ്രണാമമര്‍പ്പിച്ചു. തങ്ങളിലര്‍പ്പിക്കപ്പെട്ട ഉത്തരവാദിത്തം ഭരണഘടനയ്ക്കനുസൃതമായി നിറവേറ്റാന്‍ ബന്ധപ്പെട്ട എല്ലാവരും തയാറാവണമെന്ന് പ്രധാനമന്ത്രി ആവശ്യപ്പെട്ടു. ഒക്ടോബര്‍ 31 സര്‍ദാര്‍ പട്ടേലിന്റെ ജന്‍മദിനം കൂടിയാണെന്ന് ചൂണ്ടിക്കാട്ടിയ പ്രധാനമന്ത്രി തന്റെ ജീവിതം രാഷ്ട്രത്തിനായി സമര്‍പ്പിച്ച അഭിഭാഷകനായിരുന്നു അദ്ദേഹമെന്ന് വ്യക്തമാക്കി. ആള്‍ ഇന്ത്യ സിവില്‍ സര്‍വീസസ് സ്ഥാപിച്ചതടക്കം സര്‍ദാര്‍ പട്ടേലിന്റെ സംഭാവനകള്‍ പ്രധാനമന്ത്രി അനുസ്മരിച്ചു. ബദല്‍ തര്‍ക്ക പരിഹാര സംവിധാനങ്ങള്‍ക്ക് കരുത്തു പകര്‍ന്ന നിയമ സമൂഹത്തെ പ്രധാനമന്ത്രി അഭിനന്ദിച്ചു. നീതിന്യായവ്യവസ്ഥയ്ക്കു മുമ്പാകെയുള്ള വെല്ലുവിളികള്‍ പരാമര്‍ശിച്ച പ്രധാനമന്ത്രി ഭാവിയിലേയ്ക്കാവശ്യമായ പ്രവര്‍ത്തനരേഖ തയാറാക്കാനും ആവശ്യപ്പെട്ടു.
ബീഹാറില്‍ നഗര അടിസ്ഥാന സൗകര്യ വികസനവുമായി ബന്ധപ്പെട്ട 7 പദ്ധതികള്‍ക്ക് പ്രധാനമന്ത്രി നാളെ തുടക്കം കുറിക്കും

ബീഹാറില്‍ നഗര അടിസ്ഥാന സൗകര്യ വികസനവുമായി ബന്ധപ്പെട്ട 7 പദ്ധതികളുടെ ഉദ്ഘാടനവും ശിലാസ്ഥാപന കര്‍മ്മവും നാളെ പ്രധാനമന്ത്രി നരേന്ദ്രമോദി വീഡിയോ കോണ്‍ഫറന്‍സിങ്ങിലൂടെ നിര്‍വഹിക്കും. ഇതില്‍ നാലെണ്ണം ജലവിതരണവുമായി ബന്ധപ്പെട്ടതും രണ്ടെണ്ണം മലിനജല നിര്‍മാര്‍ജന പദ്ധതികളും, മറ്റൊന്ന് നദീമുഖ വികസനവുമായി ബന്ധപ്പെട്ടതുമാണ്. ആകെ 541 കോടി രൂപയാണ് പദ്ധതിയുടെ ചെലവ്. ബിഹാര്‍, നഗര, ഭവന വികസന വകുപ്പിന് കീഴിലെ 'ബിഡ്‌കോ' യാണ് പദ്ധതിയുടെ നടത്തിപ്പ് നിര്‍വഹിക്കുന്നത്. ബിഹാര്‍ മുഖ്യമന്ത്രിയും ചടങ്ങില്‍ പങ്കെടുക്കും. കൂടുതല്‍ വിവരങ്ങള്‍: നമാമി ഗംഗ പദ്ധതിയിന്‍ കീഴില്‍ പട്‌ന മുനിസിപ്പല്‍ കോര്‍പ്പറേഷനു കീഴിലെ ബേര്‍, കരിമാലി ചക്ക് എന്നിവിടങ്ങളില്‍ നിര്‍മിച്ച മലിനജല നിര്‍മാര്‍ജന പദ്ധതികള്‍ പ്രധാനമന്ത്രി നാളെ ഉദ്ഘാടനം ചെയ്യും. സിമാന്‍ മുനിസിപ്പല്‍ കൗണ്‍സിലിലും ചപ്ര മുനിസിപ്പല്‍ കോര്‍പ്പറേഷനിലും അമൃത് പദ്ധതി പ്രകാരം നിര്‍മിച്ച ജലവിതരണ പദ്ധതികളും പ്രധാനമന്ത്രി ഉദ്ഘാടനം ചെയ്യും. മുന്‍ഗര്‍ മുനിസിപ്പല്‍ കോര്‍പ്പറേഷനിലെ ജനങ്ങള്‍ക്ക് ശുദ്ധമായ കുടിവെള്ളം, ലഭിക്കാന്‍ ഈ പദ്ധതി സഹായിക്കും. ജമാല്‍പൂര്‍ മുനിസിപ്പല്‍ കൗണ്‍സിലില്‍, അമൃത് പദ്ധതി വഴി നടപ്പാക്കുന്ന ജമാല്‍പൂര്‍ ജലവിതരണ പദ്ധതിയുടെ ശിലാസ്ഥാപനവും പ്രധാനമന്ത്രി നിര്‍വഹിക്കും. നമാമി ഗംഗ പദ്ധതിയിന്‍ കീഴില്‍, നിര്‍മിക്കുന്ന മുസഫര്‍പൂര്‍ നദീമുഖ വികസന പദ്ധതിയുടെ ശിലാസ്ഥാപന കര്‍മവും പ്രധാനമന്ത്രി നടത്തും. ഈ പദ്ധതിയിന്‍ കീഴില്‍ പൂര്‍വി അഖഡ, സീധി, ചന്ദ്രവാര എന്നീ മൂന്ന് കടവുകളും നിര്‍മിക്കും. ശുചിമുറികള്‍, ഇന്‍ഫര്‍മേഷന്‍ കിയോസ്‌ക്, വിശ്രമ കേന്ദ്രം, നടപ്പാത, വാച്ച് ടവര്‍ എന്നീ സൗകര്യങ്ങള്‍ നദീമുഖത്ത് ലഭ്യമാക്കും. കടവുകളില്‍ ആവശ്യത്തിന് സുരക്ഷാ സംവിധാനങ്ങള്‍, മുന്നറിയിപ്പ് / സൂചനാ സംവിധാനങ്ങള്‍, വെളിച്ച സംവിധാനം എന്നിവ ഏര്‍പ്പെടുത്തും. നദീമുഖ വികസന പദ്ധതികള്‍ ഈ മേഖലയില്‍ വിനോദസഞ്ചാരത്തെ പ്രോത്സാഹിപ്പിക്കുകയും ഭാവിയിലെ വിനോദസഞ്ചാര ആകര്‍ഷണ കേന്ദ്രമായി മുസഫര്‍പൂരിനെ മാറ്റുകയും ചെയ്യും.
പുതുവത്സരം ആഘോഷിക്കുന്ന ചൈന, കൊറിയ, മംഗോളിയ, വിയറ്റ്‌നാം എന്നിവിടങ്ങളിലെ ജനങ്ങള്‍ക്ക് പ്രധാനമന്ത്രിയുടെ ആശംസ

ചാന്ദ്ര വര്‍ഷം അടിസ്ഥാനമാക്കിയുള്ള പുതുവത്സരം ആഘോഷിക്കുന്ന ചൈന, കൊറിയ, മംഗോളിയ, വിയറ്റ്‌നാം എന്നീ രാജ്യങ്ങളിലെ ജനങ്ങള്‍ക്ക് പ്രധാനമന്ത്രി ശ്രീ.നരേന്ദ്ര മോദി ആശംസകള്‍ നേര്‍ന്നു. ‘ലോകമെമ്പാടുമുള്ള ചൈനീസ് സുഹൃത്തുക്കള്‍ക്ക് സന്തോഷകരമായ പുതുവത്സരാശംസകള്‍. വാനരവര്‍ഷം നിങ്ങളുടെ ജീവിതത്തില്‍ സന്തോഷവും പുരോഗതിയും കൊണ്ടുവരട്ടെ’ പ്രിയപ്പെട്ട കൊറിയന്‍ സുഹൃത്തുക്കള്‍ക്ക് സിയോല്ലാല്‍ ആശംസകള്‍. നല്ലൊരു വര്‍ഷം ആശംസിക്കുന്നു. മംഗോളിയയിലെ വിസ്മയിപ്പിക്കുന്ന ജനങ്ങള്‍ക്ക് സന്തോഷകരമായ സഗാന്‍ സാര്‍ ആശംസിക്കുന്നു. സന്തോഷം, ആരോഗ്യം, പുരോഗതി എന്നിവയുള്ള പുതുവര്‍ഷത്തിനായി പ്രാര്‍ത്ഥിക്കുന്നു. വിയറ്റ്‌നാമിലെ ജനങ്ങള്‍ക്ക് ടെറ്റ് ആശംസകള്‍. ഈ വര്‍ഷം സന്തോഷവും പുരോഗതിയും നിറഞ്ഞതാവട്ടെ’ പ്രധാനമന്ത്രി ട്വീറ്റ് ചെയ്തു.
സംസ്ഥാന രൂപീകരണ ദിനത്തില്‍ കേരളം ഉള്‍പ്പെടെ ആറ് സംസ്ഥാനങ്ങള്‍ക്ക് പ്രധാനമന്ത്രിയുടെ ആശംസ

കേരളം ഉള്‍പ്പെടെ ഇന്ന് സംസ്ഥാന രൂപീകരണ ദിനം ആഘോഷിക്കുന്ന സംസ്ഥാനങ്ങളായ കര്‍ണ്ണാടകം, മധ്യപ്രദേശ്, ഛത്തീസ്ഗഢ്, പഞ്ചാബ്, ഹരിയാന എന്നീ സംസ്ഥാനങ്ങളിലെ ജനങ്ങളെ പ്രധാനമന്ത്രി ശ്രീ. നരേന്ദ്ര മോദി ആശംസ അറിയിച്ചു. ഓരോ സംസ്ഥാനങ്ങള്‍ക്കും അതാത് ഭാഷകളിലായിരുന്നു പ്രധാനമന്ത്രിയുടെ ആശംസ. മലയാളം, കന്നട, ഹിന്ദി, പഞ്ചാബി എന്നീ ഭാഷകളിലാണ് പ്രധാനമന്ത്രി ആശംസ അറിയിച്ചത്.
ന്യൂഡല്‍ഹിയിലെ നജഫ്ഗഡില്‍ 100 കിടക്കകളുള്ള ജനറല്‍ ആശുപത്രി നിര്‍മ്മിക്കാന്‍ കേന്ദ്രമന്ത്രിസഭയുടെ അനുമതി

ന്യൂഡല്‍ഹിയിലെ നജഫ്ഗഡിലെ ഗ്രാമീണ ആരോഗ്യ പരിശീലന കേന്ദ്രത്തില്‍ ഏകദേശം 95 കോടി രൂപ ചെലവില്‍ 100 കിടക്കകളുള്ള ജനറല്‍ ആശുപത്രി നിര്‍മ്മിക്കുന്നതിനും അത് പ്രവര്‍ത്തനക്ഷമമാക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. രണ്ടു വര്‍ഷം കൊണ്ട് പ്രദേശത്തെ 73 ഗ്രാമങ്ങളിലെ 13.65 ലക്ഷം ജനങ്ങള്‍ക്ക് പ്രയോജനപ്പെടുന്ന, 100 കിടക്കകളുള്ള ആശുപത്രി നിര്‍മ്മിക്കാനാണ് പദ്ധതി വിഭാവനം ചെയ്യുന്നത്. മെഡിസിന്‍, ഒബ്സ്റ്റട്രിക്‌സ് ആന്റ് ഗൈനക്കോളജി, ശിശുരോഗ വിഭാഗം, സര്‍ജറി എന്നീ നാലു പ്രധാനപ്പെട്ട ക്ലിനിക്കല്‍ സേവനങ്ങള്‍ ഈ ആശുപത്രിയില്‍ ലഭ്യമാവും. രക്ത ബാങ്ക്, പരിശോധനാ സേവനങ്ങള്‍, ജനറല്‍ മെഡിസിന്‍, സര്‍ജറി, ഡെന്റല്‍, ഇ.എന്‍.ടി, നേത്ര രോഗ വിഭാഗം, ഓഡിയോമെട്രി, എന്നീ വിഭാഗങ്ങളില്‍ ഒ.പി സേവനവും ഇവിടെ ലഭ്യമാണ്. 30 ല്‍ കൂടുതല്‍ ഡോക്ടര്‍മാര്‍, 40 നഴ്‌സുമാര്‍, 50 മറ്റു ആരോഗ്യ ജീവനക്കാര്‍ എന്നിവരും ആശുപത്രിയിലുണ്ടാകും. പ്രദേശത്തെ സ്ത്രീകളും കുട്ടികളും ഉള്‍പ്പെടെ കരുതല്‍ ആവശ്യമുള്ള വിഭാഗങ്ങള്‍ക്ക് ചികിത്സാ സൗകര്യം ലഭ്യമാക്കാന്‍ ഈ ആശുപത്രി സഹായിക്കും. മാതൃ-ശിശു സേവനങ്ങള്‍, അത്യാഹിത സേവനം, അടിസ്ഥാന പ്രാഥമിക പരിശോധനകള്‍, ചികിത്സ, രോഗ പ്രതിരോധ സേവനങ്ങളും ഈ ആശുപത്രിയില്‍ നിന്ന് ലഭിക്കും. ആവശ്യമായ മനുഷ്യ വിഭവശേഷിയും, എല്ലാ വകുപ്പുകളും സഹിതം 2020 മെയ് മാസത്തോടെ ആശുപത്രി പ്രവര്‍ത്തനക്ഷമമാകുമെന്നാണ് പ്രതീക്ഷിക്കുന്നത്.
പ്രധാനമന്ത്രി ഒരു ആരാധകന്റെ വീഡിയോ പങ്കിട്ടു

അഹമ്മദാബാദ് മെട്രോ പദ്ധതിയുടെ ഒന്നാം ഘട്ട ഉദ്ഘാടന വേളയിൽ പ്രധാനമന്ത്രി നടത്തിയ പ്രസംഗത്തിന്റെ ക്ലിപ്പിംഗുകൾ ഉൾക്കൊള്ളുന്ന ഒരു ആരാധകന്റെ ട്വീറ്റ് പ്രധാനമന്ത്രി ശ്രീ നരേന്ദ്ര മോദി പങ്കിട്ടു. വന്ദേഭാരത് എക്‌സ്‌പ്രസിൽ സഞ്ചരിച്ച അനുഭവത്തെക്കുറിച്ച് പ്രധാനമന്ത്രി സംസാരിക്കുന്നത് കാണാം. ND
പ്രധാനമന്ത്രി ഒക്ടോബർ 21ന് കേദാർനാഥും ബദരീനാഥും സന്ദർശിക്കും

പ്രധാനമന്ത്രി ശ്രീ നരേന്ദ്ര മോദി 2022 ഒക്ടോബർ 21 ന് ഉത്തരാഖണ്ഡ് സന്ദർശിക്കും. കേദാർനാഥിൽ രാവിലെ 8:30 ന് അദ്ദേഹം ശ്രീ കേദാർനാഥ് ക്ഷേത്രത്തിൽ ദർശനവും പൂജയും നടത്തും. രാവിലെ 9 മണിക്ക് പ്രധാനമന്ത്രി കേദാർനാഥ് റോപ്‌വേ പദ്ധതിയുടെ തറക്കല്ലിടും. തുടർന്ന് ആദിഗുരു ശങ്കരാചാര്യ സമാധിസ്ഥലം സന്ദർശിക്കും. ഏകദേശം 9:25 ന് പ്രധാനമന്ത്രി മന്ദാകിനി അസ്തപഥ്, സരസ്വതി അസ്തപഥ് എന്നിവിടങ്ങളിലെ വികസന പ്രവർത്തനങ്ങളുടെ പുരോഗതി അവലോകനം ചെയ്യും. അതിനുശേഷം, പ്രധാനമന്ത്രി ബദരീനാഥിൽ എത്തിച്ചേരും, അവിടെ രാവിലെ 11:30 ന് പ്രധാനമന്ത്രി ശ്രീ ബദരീനാഥ് ക്ഷേത്രത്തിൽ ദർശനവും പൂജയും നടത്തും. ഉച്ചയ്ക്ക് 12 മണിക്ക് അദ്ദേഹം നദീതീരത്തിന്റെ വികസന പ്രവർത്തനങ്ങളുടെ പുരോഗതി അവലോകനം ചെയ്യും, തുടർന്ന് 12.30 ന് മന ഗ്രാമത്തിൽ റോഡ്, റോപ്പ് വേ പദ്ധതികളുടെ തറക്കല്ലിടൽ എന്നിവ നടത്തും. അതിനുശേഷം, ഉച്ചയ്ക്ക് രണ്ടിന് അറൈവൽ പ്ലാസയുടെയും തടാകങ്ങളുടെയും വികസന പ്രവർത്തനങ്ങളുടെ പുരോഗതി അദ്ദേഹം അവലോകനം ചെയ്യും. കേദാർനാഥിലെ റോപ്പ്‌വേ ഏകദേശം 9.7 കിലോമീറ്റർ നീളവും ഗൗരികുണ്ഡിനെ കേദാർനാഥുമായി ബന്ധിപ്പിക്കുകയും ചെയ്യും, ഇത് രണ്ട് സ്ഥലങ്ങൾക്കുമിടയിലുള്ള യാത്രാ സമയം ഇപ്പോൾ 6-7 മണിക്കൂറിൽ നിന്ന് 30 മിനിറ്റായി കുറയ്ക്കുന്നു. ഹേമകുണ്ഡ് റോപ്പ് വേ ഗോവിന്ദ്ഘട്ടിനെ ഹേമകുണ്ഡ് സാഹിബുമായി ബന്ധിപ്പിക്കും. ഇത് ഏകദേശം 12.4 കിലോമീറ്റർ ദൈർഘ്യമുള്ളതായിരിക്കും, ഇത് ഒരു ദിവസത്തിൽ കൂടുതൽ യാത്രാ സമയം 45 മിനിറ്റായി കുറയ്ക്കും. വാലി ഓഫ് ഫ്‌ളവേഴ്‌സ് നാഷണൽ പാർക്കിന്റെ കവാടമായ ഗംഗേറിയയെയും ഈ റോപ്പ്‌വേ ബന്ധിപ്പിക്കും. ഏകദേശം 2430 കോടി രൂപ ചെലവിൽ വികസിപ്പിക്കുന്ന റോപ്‌വേകൾ സുരക്ഷിതവും സുസ്ഥിരവുമായ ഗതാഗത മാർഗ്ഗം പ്രദാനം ചെയ്യുന്ന പരിസ്ഥിതി സൗഹൃദ ഗതാഗത മാർഗമാണ്. ഈ പ്രധാന അടിസ്ഥാന സൗകര്യ വികസനം മതപരമായ വിനോദസഞ്ചാരത്തിന് ഉത്തേജനം നൽകും, ഇത് മേഖലയിലെ സാമ്പത്തിക വികസനത്തിന് ഒരു കുതിപ്പ് നൽകുകയും ഒന്നിലധികം തൊഴിലവസരങ്ങൾ സൃഷ്ടിക്കുകയും ചെയ്യും. 1000 കോടി രൂപയുടെ റോഡ് വീതി കൂട്ടൽ പദ്ധതികളുടെ തറക്കല്ലിടലും സന്ദർശനത്തിൽ നടക്കും. രണ്ട് റോഡ് വീതി കൂട്ടൽ പദ്ധതികൾ – മന മുതൽ മന ചുരം വരെയും (എൻ എച് 07), ജോഷിമഠിൽ നിന്ന് മലരി വരെയും (എൻ എച് 107B) – നമ്മുടെ അതിർത്തി പ്രദേശങ്ങളിലേക്ക് എല്ലാ കാലാവസ്ഥയിലും റോഡ് കണക്റ്റിവിറ്റി നൽകുന്നതിനുള്ള മറ്റൊരു ചുവടുവയ്പ്പായിരിക്കും. കണക്റ്റിവിറ്റി വർദ്ധിപ്പിക്കുന്നതിനു പുറമേ, ഈ പദ്ധതികൾ തന്ത്രപരമായ വീക്ഷണകോണിൽ നിന്നും പ്രയോജനകരമാണെന്ന് തെളിയിക്കും. കേദാർനാഥും ബദരീനാഥും ഏറ്റവും പ്രധാനപ്പെട്ട ഹൈന്ദവ ആരാധനാലയങ്ങളിൽ ഒന്നാണ്. ആദരണീയമായ സിഖ് തീർത്ഥാടന കേന്ദ്രങ്ങളിലൊന്നായ ഹേമകുണ്ഡ് സാഹിബിനും ഈ പ്രദേശം പേരുകേട്ടതാണ്. മതപരമായ പ്രാധാന്യമുള്ള സ്ഥലങ്ങളിലെ പ്രവേശനം സുഗമമാക്കുന്നതിനും അടിസ്ഥാന അടിസ്ഥാന സൗകര്യങ്ങൾ മെച്ചപ്പെടുത്തുന്നതിനുമുള്ള പ്രധാനമന്ത്രിയുടെ പ്രതിബദ്ധതയാണ് ഏറ്റെടുത്തു കൊണ്ടിരിക്കുന്ന കണക്ടിവിറ്റി പദ്ധതികൾ കാണിക്കുന്നത്. –ND–
നിതി ആയോഗ് ചീഫ് എക്‌സിക്യൂട്ടീവ് ഓഫീസറെ ടെലികോം കമ്മീഷന്‍ പാര്‍ട്-ടൈം അംഗമായി ശുപാര്‍ശ ചെയ്തതിനു മന്ത്രിസഭയുടെ അംഗീകാരം

ഇപ്പോള്‍ നിലവിലില്ലാത്ത ആസൂത്രണ കമ്മീഷന്‍ സെക്രട്ടറിയുടെ സ്ഥാനത്ത് നിതി (നാഷണല്‍ ഇന്‍സ്റ്റിറ്റിയൂഷന്‍ ഫോര്‍ ട്രാന്‍സ്‌ഫോമിങ് ഇന്ത്യ) ആയോഗ് ചീഫ് എക്‌സിക്യൂട്ടീവ് ഓഫീസറെ ടെലികോം കമ്മീഷന്‍ പാര്‍ട്-ടൈം അംഗമായി ശുപാര്‍ശ ചെയ്തതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഗവണ്‍മെന്റിന്റെ ബുദ്ധികേന്ദ്രമായി പ്രവര്‍ത്തിക്കേണ്ട സ്ഥാപനമായ നിതി ആയോഗിന്റെ ചീഫ് എക്‌സിക്യൂട്ടീവ് ഓഫീസര്‍ ടെലികോം കമ്മീഷന്റെ യോഗങ്ങളില്‍ സംബന്ധിക്കുന്നതു പ്രവര്‍ത്തനം കൂടുതല്‍ ഫലപ്രദമാകുന്നതിനു സഹായകമാകും.
സെക്രട്ടറിമാരുടെ സംഘം ഗതാഗതം, വാര്‍ത്താവിനിമയം എന്നിവയില്‍ പ്രധാനമന്ത്രിക്ക് ആശയങ്ങള്‍ സമര്‍പ്പിച്ചു

പ്രധാനമന്ത്രിയുടെ ആഹ്വാനം ഉള്‍ക്കൊണ്ട് ഭരണത്തിന്റെ വിവിധ മേഖലകളില്‍ മാറ്റം കൊണ്ടു വരുന്നതിനുള്ള ആശയങ്ങള്‍ ഗവണ്‍മെന്റ് സെക്രട്ടറിമാരുടെ സംഘം പ്രധാനമന്ത്രിക്ക് സമര്‍പ്പിച്ചു. ഗതാഗതം, വാര്‍ത്താവിനിമയം എന്നീ മേഖലകളിലാണ് രണ്ടാം ഘട്ടത്തില്‍ സെക്രട്ടറിമാര്‍ തങ്ങളുടെ നിര്‍ദ്ദേശങ്ങള്‍ സമര്‍പ്പിച്ചിട്ടുള്ളത്. നേരത്തെ 2016 ജനുവരിയില്‍ 8 സെറ്റ് പ്രസന്റേഷനുകള്‍ പ്രധാനമന്ത്രിയ്ക്ക് സമര്‍പ്പിച്ചിരുന്നു. ഇത്തവണ ഇത്തരം 9 എണ്ണമാണ് പ്രധാനമന്ത്രിക്ക് സമര്‍പ്പിച്ചിട്ടുള്ളത്. ഇന്ന് ഗതാഗതവും വാര്‍ത്താവിനിമയവും എന്ന മേഖലയിലെ തങ്ങളുടെ ആശയങ്ങള്‍ ആദ്യ സംഘം അവതരിപ്പിച്ചു. കേന്ദ്ര മന്ത്രിമാര്‍, നിതി ആയോഗ് ഉദ്യോഗസ്ഥര്‍ എന്നിവര്‍ തദവസരത്തില്‍ സന്നിഹിതരായിരുന്നു.
ക്രിക്കറ്റ് വിജയത്തിനും പ്രതിരോധ കുത്തിവയ്പ്പിനും ടീം ഇന്ത്യയെ പ്രധാനമന്ത്രി അഭിനന്ദിച്ചു

പ്രതിരോധ കുത്തിവയ്പിലും ക്രിക്കറ്റ് മൈതാനത്തും ഇന്ത്യ ഗണ്യമായ വിജയങ്ങൾ നേടിയപ്പോൾ പ്രധാനമന്ത്രി ശ്രീ നരേന്ദ്ര മോദി ടീം ഇന്ത്യയെ പ്രശംസിച്ചു. ഇന്ന്, ഇന്ത്യ ഒരിക്കൽ കൂടി ഒരു കോടിയിലധികം വാക്സിൻ ഡോസുകൾ നൽകി, കഴിഞ്ഞ 11 ദിവസത്തിനുള്ളിൽ മൂന്ന് തവണ. ക്രിക്കറ്റിൽ, ഇന്ത്യ ഇന്ന് ഓവലിൽ ചരിത്ര വിജയം നേടി. പ്രധാനമന്ത്രി ട്വീറ്റ് ചെയ്തു: "വാക്സിനേഷൻ രംഗത്തും ക്രിക്കറ്റ് പിച്ചിലും മികച്ച ദിവസം (വീണ്ടും). എല്ലായ്പ്പോഴും എന്നപോലെ, #ടീം ഇന്ത്യ വിജയം കൈവരിച്ചു .
ഭാരത് ഒമാന് റിഫൈനറീസ് ലിമിറ്റഡില് ഭാരത് പെട്രോളിയം കോര്പറേഷന്റെ നിക്ഷേപമുയര്ത്തി

ഭാരത് ഒമാന് റിഫൈനറീസ് ലിമിറ്റഡിലുള്ള ഭാരത് പെട്രോളിയം കോര്പറേഷന്റെ നിക്ഷേപമുയര്ത്തുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭായോഗം അനുമതി നല്കി. നിക്ഷേപത്തുകം 3000 കോടി രൂപ വരെയായി ഉയര്ത്തുന്നതിനാണ് അനുമതി. മൊത്തം ആസ്തിയിലുണ്ടായിട്ടുള്ള ഇടിവു സൃഷ്ടിക്കുന്ന പ്രതിസന്ധികളെ അതിജീവിക്കാന് ബി.പി.സി.എല്. നിക്ഷേപം ബി.ഒ.ആര്.എല്ലിനു സഹായകമാകും. ഇതു രാജ്യത്തിന്റെ വടക്കന്, മധ്യഭാഗങ്ങളില് പെട്രോളിയം ഉല്പന്നങ്ങളുടെ ലഭ്യത ഉയര്ത്തുകയും മധ്യപ്രദേശിന്റെ വ്യാവസായികവളര്ച്ചയ്ക്കും നികുതി, തൊഴിലവസരവര്ധനയ്ക്കും ഗുണകരമാകുകയും ചെയ്യും.
ഫിഫ അണ്ടര്‍- 17 ലോകകപ്പില്‍ പങ്കെടുക്കുന്ന ടീമുകളെ പ്രധാനമന്ത്രി സ്വാഗതം ചെയ്തു

ഫിഫ അണ്ടര്‍- 17 ലോകകപ്പില്‍ പങ്കെടുക്കുന്ന എല്ലാ ടീമുകളെയും പ്രധാനമന്ത്രി ശ്രീ.നരേന്ദ്ര മോദി സ്വാഗതം ചെയ്യുകയും ശുഭാശംസകള്‍ നേരുകയും ചെയ്തു. ‘ഫിഫ അണ്ടര്‍ – 17 ലോകകപ്പില്‍ പങ്കെടുക്കുന്ന എല്ലാ ടീമുകളെയും ഊഷ്മളമായി സ്വാഗതം ചെയ്യുകയും ശുഭാശംസകള്‍ നേരുകയും ചെയ്യുന്നു. ഫിഫ അണ്ടര്‍ 17 ലോകകപ്പ് ഫുട്ബാള്‍ പ്രേമികള്‍ക്ക് ഒരു വിരുന്നായിരിക്കുമെന്ന് എനിക്കുറപ്പുണ്ട്’, പ്രധാനമന്ത്രി പറഞ്ഞു.
പ്രധാനമന്ത്രി നാളെ പശ്ചിമ ബംഗാളിലെ ജല്‍പായ്ഗുരി സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ (2019 ഫെബ്രുവരി 08) പശ്ചിമ ബംഗാളിലെ ജല്‍പായ്ഗുരി സന്ദര്‍ശിക്കും. അവിടെ അദ്ദേഹം ദേശീയപാത 31 ഡി യിലെ ഫലാകാത്താ – സല്‍സലാബാരി ഭാഗത്തെ നാല് വരി പാതയാക്കുന്നതിന് തറക്കല്ലിടും. ഏകദേശം 1,938 കോടി രൂപ ചെലവിലാണ് 41.7 മീറ്റര്‍ ദൈര്‍ഘ്യം വരുന്ന ഈ പാത നിര്‍മ്മിക്കുക. ഈ പദ്ധതി സല്‍സലാബാരിയില്‍ നിന്നും അലീപൂര്‍ദ്വാരില്‍ നിന്നും സിലിഗുഡിയിലേക്കുള്ള ദൂരം ഏകദേശം 50 കിലോമീറ്ററോളം കുറയ്ക്കും. സിലിഗുഡിയിലേക്ക് വേഗത്തില്‍ എത്താന്‍ കഴിയുക എന്നതിനര്‍ത്ഥം റെയില്‍വേയുമായും വ്യോമപാതകളുമായും മെച്ചപ്പെട്ട ബന്ധപ്പെടല്‍ സാധ്യമാകും എന്നതാണ്. ഈ മേഖലയില്‍ നിന്നുള്ള തേയിലയുടെയും മറ്റ് കാര്‍ഷിക ഉല്‍പ്പന്നങ്ങളുടെയും വിപണികളിലേക്കുള്ള മെച്ചപ്പെട്ട നീക്കം ദേശീയപാത ഉറപ്പാക്കും. വര്‍ദ്ധിച്ച കണക്ടിവിറ്റി ഈ മേഖലയിലെ വിനോദസഞ്ചാരവും വര്‍ദ്ധിപ്പിക്കും. ഇവയെല്ലാം കൂടി ഫലത്തില്‍ സംസ്ഥാനത്തെ സാമൂഹിക – സാമ്പത്തിക പ്രവര്‍ത്തനങ്ങള്‍ക്ക് വലിയ തോതില്‍ ആക്കമേകി കൊണ്ട് തദ്ദേശീയ ജനങ്ങള്‍ക്ക് കൂടുതല്‍ തൊഴില്‍ അവസരങ്ങള്‍ തുറന്നുകൊടുക്കും. റോഡ് ഉപയോക്താക്കള്‍ക്ക് ആശ്വാസം പകരുന്നതിന് ആവശ്യമായ എല്ലാ സുരക്ഷാ മാനദണ്ഡങ്ങളും ദേശീയപാതയില്‍ ഉള്‍പ്പെടുത്തും. മൂന്ന് റെയില്‍വേ മേല്‍പ്പാലങ്ങള്‍, രണ്ട് ഫ്‌ളൈ ഓവറുകള്‍, വാഹനങ്ങള്‍ക്കായി മൂന്ന് അടിപ്പാതകള്‍, എട്ട് വലിയ പാലങ്ങള്‍, 17 ചെറിയ പാലങ്ങള്‍ തുടങ്ങിയവ ദേശീയപാതയുടെ ഈ സെക്ഷനില്‍ ഉണ്ടായിരിക്കും. പ്രധാനമന്ത്രി ശ്രീ. നരേന്ദ്ര മോദി ജല്‍പായ്ഗുരിയില്‍ പുതിയ ഹൈക്കോടതി സര്‍ക്യൂട്ട് ബഞ്ചിന്റെ ഉദ്ഘാടനവും നിര്‍വ്വഹിക്കും. കല്‍ക്കട്ട ഹൈക്കോടതിയുടെ ജല്‍പായ്ഗുരിയിലെ സര്‍ക്യൂട്ട് ബഞ്ച് ഡാര്‍ജലിംഗ്, കലിംപോങ്, ജയ്പാല്‍ഗുരി, വടക്കന്‍ ബംഗാളിലെ കൂച്ച് ബെഹാര്‍ എന്നിവിടങ്ങളിലെ ജനങ്ങള്‍ക്ക് വേഗത്തില്‍ നീതിനിര്‍വ്വഹണം നടപ്പാക്കും. ഈ നാല് ജില്ലകളിലെയും കക്ഷികള്‍ക്ക് 600 കിലോമീറ്ററോളം യാത്ര ചെയ്ത് കല്‍ക്കട്ട ഹൈക്കോടതിയെ സമീപിക്കുന്നതിന് പകരം 100 കിലോമീറ്ററില്‍ താഴെ ദൂരത്തുള്ള പുതിയ സര്‍ക്യൂട്ട് ബഞ്ചിനെ സമീപിക്കാനാകും.
പൊലീസ് സ്മൃതിദിനത്തില്‍ പ്രധാനമന്ത്രി പൊലീസ് ഉദ്യോഗസ്ഥരുടെ ധീരതയെ അനുസ്മരിച്ചു

കര്‍മരംഗത്തു ജീവന്‍ ബലിയര്‍പ്പിക്കേണ്ടിവന്ന ധീരരായ പൊലീസ് ഉദ്യോഗസ്ഥരെ പൊലീസ് സ്മൃതിദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു. ‘ജോലിക്കിടെ ജീവന്‍ തന്നെ ബലിയര്‍പ്പിക്കാന്‍ തയ്യാറായ പൊലീസ് ഉദ്യോഗസ്ഥരുടെ ധീരതയെ പൊലീസ് സ്മൃതിദിനത്തില്‍ ഓര്‍ക്കുന്നു’, പ്രധാനമന്ത്രി പറഞ്ഞു.
മഹാരാജ വീര്‍ വിക്രം കിഷോര്‍ ദെബ്ബര്‍മ മാണിക്യ ബഹദൂറിന്റെ ജയന്തിനാളില്‍ ത്രിപുരയിലെ ജനങ്ങള്‍ക്കു പ്രധാനമന്ത്രി ആശംസകള്‍ നേര്‍ന്നു

മഹാരാജ വീര്‍ വിക്രം കിഷോര്‍ ദെബ്ബര്‍മ മാണിക്യ ബഹദൂറിന്റെ ജയന്തിനാളില്‍ ത്രിപുരയിലെ ജനങ്ങള്‍ക്കു പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ‘അങ്ങേയറ്റത്തെ ആവശേത്തോടെ ത്രിപുരയിലെ ജനങ്ങള്‍ മഹാരാജ വീര്‍ വിക്രം കിഷോര്‍ ദെബ്ബര്‍മ മാണിക്യ ബഹദൂറിന്റെ ജയന്തി ആഘോഷിക്കുന്നു എന്നറിയുന്നതില്‍ സന്തോഷമുണ്ട്. ത്രിപുരയുടെ വികസനത്തിനായി മഹാരാജ വീര്‍ വിക്രം കിഷോര്‍ ദെബ്ബര്‍മ മാണിക്യ ബഹദൂര്‍ നല്‍കിയ മഹത്തായ സംഭാവനകള്‍ ഒരിക്കലും മറക്കാവതല്ല’, പ്രധാനമന്ത്രി പ്രസ്താവിച്ചു.